text: Elisabeth Thomsen fer at lýsa orsøkina til bróstkrabba hjá føroyskum kvinnum
text: #000000
text: Tann 1. september fer Elisabet Thomsen, MSc í lívfrøði, í gongd við eina verkætlan innan bróstkrabba. Endamálið við verkætlanini er at finna og lýsa orsøkina til bróstkrabba hjá føroyskum kvinnum.
text: #000001
text: Krabbameinsfelagið hevur júst stuðlað verkætlanini við 300.000 krónum, harav eru 100.000 krónur frá Bót til Bata, sum er ein bólkur fyri kvinnur við bróstkrabba.
text: #000002
text: – Við stuðlinum frá Krabbameinsfelagnum kunnu vit víðka verkætlanina og koma nærri ásettu málunum. Verkætlanin fer væntandi at økja vitanina um bróstkrabba í Føroyum og leggja lunnar undir ílegukanningar, sum eru lagaðar serliga til føroyingar, sigur hon.
text: #000004
text: Gransking vísir, at orsøkin til bróstkrabba m.a. liggur í ávísum ílegum, og tískil verða kendar ílegur so sum BRCA1 og BRCA2 kannaðar hjá sjúklingum við bróstkrabba. Hóast kanningar av føroyskum sjúklingum vísa, at bróstkrabbi partvís tykist at vera arvaligur í Føroyum eins og aðrastaðni, so hevur higartil ikki borið til at víst á ílegur, sum eru atvoldin til bróstkrabba hjá føroyingum.
text: #000005
text: Tískil fer hendan verkætlanin m.a. at kanna, um til ber at eyðmerkja ílegur, sum kunnu vera orsøk til bróstkrabba í Føroyum, og um samband er millum ílegur og hormonbroytingar hjá sjúklingum við bróstkrabba. Málið er eisini, at kanningarnar lata upp fyri, at bróstkrabbaviðgerðin verður lagað til einstaka sjúklingin, og at kunna bjóða sjúklingum og avvarðandi genetiska ráðgeving í Føroyum.
text: #000006
text: IBD er ein stytting fyri enska heitið Inflammatory Bowel Disease, ið er eitt felagsheiti...
text: #000010
text: ÍLEGUSAVNIÐ er tann føroyski Biobankin, sum umsitur upplýsingar um blóðroyndir, vevnaðarroyndir, staðfestar sjúkur og ættarbond hjá føroyingum. Uppgávan hjá Ílegusavninum er at tryggja, at upplýsingarnar eru rættar, verða væl vardar og goymdar trygt.
text: #000012